SCB Financial Markets คาดกรอบเงินบาทวันนี้ 35.25-35.55 บ./ดอลลาร์
SCB Financial Markets คาดเงินบาทวันนี้ (30 พ.ย.65) เคลื่อนไหวในกรอบ 35.25-35.55 บาท/ดอลลาร์
SCB Financial Markets คาดเงินบาทวันนี้ (30 พ.ย.65) เคลื่อนไหวในกรอบ 35.25-35.55 บาท/ดอลลาร์
30 พ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (30 พ.ย.65) เคลื่อนไหวในกรอบ 35.25-35.55 บาท/ดอลลาร์ โดยค่าเงินดอลลาร์สหรัฐอ่อนค่าลงเล็กน้อย โดยนักลงทุนรอฟังถ้อยแถลงของนายเจอโรม พาวเวลล์ ประธานกลางสหรัฐ (เฟด) ในคืนนี้ เพื่อดูทิศทางของการปรับขึ้นดอกเบี้ยและมุมมองต่อการขยายตัวของเศรษฐกิจ
ขณะที่สเปนเปิดเผยตัวเลขเงินเฟ้อออกมาต่ำกว่าที่ตลาดคาด ซึ่งถือเป็นจุดต่ำสุดตั้งแต่มกราคมปีนี้ ส่วนเจ้าหน้าที่จีนกล่าวว่าจีนจะเร่งฉีดวัคซีนป้องกันโควิดให้แก่ประชากรสูงวัย เพื่อขจัดอุปสรรคที่จะขัดขวางการผ่อนคลายมาตรการควบคุมโรค